Студент пашэ
Къэбэрдей-Балъкъэр къэрал университетым иджыблагъэ щрагъэкIуэкIащ «Студент пашэ-2016» урысейпсо зэпеуэм и щIыналъэ Iыхьэр. АбыкIэ хъыбар къыдигъэщIащ КъБКъУ-м и пресс-IуэхущIапIэм и лэжьакIуэ Ажий Заринэ.
Куп Къантемыр
Зэпеуэм хэта цIыхуиблым унэтIыныгъэ зыбжанэкIэ я щIэныгъэр къагъэлъэгъуащ: утыку итынымкIэ, Урысей Федерацэм и хабзэхэм зэрыхащIыкIымкIэ, гупхэр щIызэныкъуэкъу Iуэхухэр тэмэму зэфIэхынымкIэ, щытыкIэ гугъу ихуам и Iуэхур нэхъ псынщIэу зэтегъэувэжынымкIэ, нэгъуэщIхэмкIи.
КъэпщытакIуэ гупым хэтахэм къызэралъытамкIэ, зэпеуэ псоми япэ увыпIэр къыщихьащ политехникэ институтым и студент Куп Къантемыр.
ЖЫЛОКЪУЭ Лусаннэ.
